Ny pris til årets jazztalent - og du kan være med til at indstille kandidater.
Jazzmiljøet i Aarhus og Østjylland er i disse år inde i en meget kreativ periode, hvor miljøet blomstrer og mange unge jazzmusikere, arrangører o.a. arbejder med spændende og nyskabende projekter. Derfor har Aarhus Jazz Festival, efter idé fra musiker Daniel Sommer, taget initiativ til at indstifte en ”Aarhus Jazz Talent” pris, som ud over ære og anerkendelse skal give prismodtageren en økonomisk håndsrækning og en endnu bedre mulighed for at blive bemærket både nationalt og internationalt. Årets præmie består af 10.000 kr. sponsoreret af Aarhuus Stiftstidendes Fond, samt mulighed for en koncert. Udvælgelsen af Aarhus Jazz Talent 2018 vil blive foretaget af en kompetent jury i løbet af efteråret 2018, hvorefter prisvinderen annonceres. Prisen lanceres i samarbejde med Århus Stiftstidende.
Under årets festival og frem til 1. september 2018 kan alle være med til at indstille kandidater til Aarhus Jazz Talent 2018. Hvis du har et godt bud, så klik dig ind på linket her:
TILMELD EN KANDIDAT TIL AARHUS JAZZ TALENT 2018
Du skal oplyse kandidatens navn, motivation for hvorfor han eller hun bør være Aarhus Jazz Talent 2018 - og svare på hvad kandidatens tilknytning til Aarhus er.